Ֆրանսիայի ազգային երկաթուղային ընկերություն

**Ֆրանսիայի ազգային երկաթուղային ընկերություն** (), Ֆրանսիայում ​​երկաթուղային ծառայություններ մատուցող պետական ընկերություն։ Հիմնադրվել է 1938 թվականին և կարգավորում է երկրի երկաթուղային երթևեկությունը Մոնակոյի հետ՝ ներառյալ արագընթաց գնացքները ():

Գործառույթներն են՝ երկաթուղային ծառայությունների շահագործման կազմակերպումը (իր դուստր ընկերությունների՝ SNCF Voyageurs և Rail Logistics Europe միջոցով), ինչպես նաև երկաթուղային ենթակառուցվածքների սպասարկումը (SNCF Réseau միջոցով): Երկաթուղային ցանցը բաղկացած է մոտ 35,000 կմ (22,000 մղոն) երթուղուց, որից 2,600 կմ (1,600 մղոն) արագընթաց գծեր են, իսկ 14,500 կմ (9,000 մղոն)՝ էլեկտրականացված: Օրական մոտ 14000 գնացք է շահագործվում։

2010 թվականին ազգային երկաթուղային ընկերությունը զբաղեցրել է 22-րդ տեղը Ֆրանսիայում և 214-րդ տեղը Fortune Global 500 ցուցակում: SNCF Group-ը 2020 թվականին ունեցել է 30 միլիարդ եվրո վաճառք 120 երկրներում։ SNCF Group-ում աշխատում են ավելի քան 275000 աշխատակիցներ Ֆրանսիայից և ամբողջ աշխարհից: 2013 թվականի հուլիսից SNCF Group-ի գլխամասային գրասենյակը գտնվում է Փարիզի արվարձանում՝ Սեն-Դենիի Էտուալ հրապարակ 2 հասցեում: 2019 թվականից SNCF Group-ի նախագահը Ժան-Պիեռ Ֆարանդուն է։

## Գործունեություն
### Արագընթաց երկաթուղային տրանսպորտ

Ազգային երկաթուղային ընկերությունը շահագործում է Ֆրանսիայի գրեթե բոլոր երկաթուղային փոխադրումները՝ ներառյալ արագընթաց գնացքը (): 1970-ականներին Ազգային երկաթուղային ընկերությունը սկսել է արագընթաց գնացքների գործարկման ծրագիրը՝ նպատակ ունենալով ստեղծել աշխարհի ամենաարագ երկաթուղային ցանցը: Ծրագիրը հնարավոր է դարձել 1981 թվականին՝ «Հարավարևելյան Արագընթաց Գիծ» () նախագծի շինարարության ավարտից հետո, որը ստեղծել է առաջին երկաթուղային հաղորդակցությունը Փարիզից Լիոն:

Ֆրանսիայի ազգային երկաթուղային ընկերությունը սահմանել է բազմաթիվ համաշխարհային ռեկորդներ, որոնցից վերջինը 2007 թվականի ապրիլի 3-ին էր, երբ արագընթաց գնացքի նոր տարբերակը՝ V150-ը, կարողացել է ավելի մեծ հեռավորություն անցնել՝ ավելի հզոր շարժիչով՝ 18,600 Վտ (24,900 ձիաուժ):

Ֆրանսիայի ազգային երկաթուղային ընկերությունն ունի անվտանգության ակնառու ցուցանիշներ: Գրեթե 30 տարվա շահագործման ընթացքում տեղի է ունեցել միայն մեկ մահացու պատահար՝ նախնական շահագործման փորձարկման ժամանակ, այլ ոչ թե սովորական շահագործման ընթացքում:

### Երկաթուղային ընկերության գործողությունները
Ֆրանսիայի ազգային երկաթուղային ընկերության մասնագետները ծառայություններ են մատուցում լոգիստիկայի, նախագծման, շինարարության, շահագործման ոլորտներում:

Աշխատակիցները 120 երկրներից են, որոնք առաջարկում են արտասահմանյան և միջսահմանային խորհրդատվությունների լայն շրջանակ:

Նախագծերը ներառում են․

* Իսրայել - Ֆրանսիայի ազգային երկաթուղային ընկերությունն աջակցում է իսրայելական երկաթուղիներին երկաթուղային գործունեության բոլոր ոլորտներում՝ ներառյալ ցանցի անվտանգության ընդհանուր կանոնների բարելավումը:
* Թայվան - Ֆրանսիայի ազգային երկաթուղային ընկերությունը վերահսկել է Թայվանի երկաթուղային վարչության գլխավոր արագընթաց երկաթուղային գծի կառուցման աշխատանքները: Նա նաև վերապատրաստել է երկաթուղային դիսպետչերներին, վարորդներին և անձնակազմի անդամներին: Թայվանի կառավարության անունից ֆրանսիական երկաթուղային ընկերությունը ղեկավարել է արագընթաց երկաթուղու կառավարման կենտրոնը:
* Միացյալ Թագավորություն - 2007-2008 թվականներին ազգային երկաթուղային ընկերության խորհրդատուները իրականացրել են ուղիների սպասարկման մեթոդների աուդիտ: Բացի այդ, իրականացվել է ուղեկցորդների աշխատանքների աուդիտ՝ սպասարկման որակի և ծախսերի վերահսկման նպատակով, ինչպես նաև տրվել են բարելավման առաջարկություններ և եռամյա բիզնես պլան:
* Իսպանիա - Ֆրանսիայի ազգային երկաթուղային ընկերությունը համագործակցել է իսպանական երկաթուղային ենթակառուցվածքների կառավարման մարմնի () հետ՝ Մադրիդ-Լյեյդա արագընթաց գծի վրա ԵՄ ստանդարտներով երկաթուղային ազդանշանային համակարգի ուսումնասիրության, տեղադրման և պահպանման գործում: Իսպանիայի կառավարության հանձնարարությամբ ազգային երկաթուղային ընկերությունը երկու տարվա ընթացքում նախագծել և ղեկավարել է այս գծի տեխնիկական սպասարկման աշխատանքները:
* Ֆրանսիա - Ֆրանսիայի ազգային երկաթուղային ընկերությունը սպասարկում է 32,000 կմ (20,000 մղոն) երկաթուղային գծեր, 26,500 հիմնական կետեր, 2300 ազդանշանային կետեր, 80000 երկաթուղային շղթաներ այլն: Ընկերությունը նաև սպասարկում է 3900 լոկոմոտիվ և 500 արագընթաց գնացք:
* Մարոկկո - Տանժեր և Կասաբլանկա քաղաքների միջև անցնող «Ալ-Բորաք» արագընթաց գնացքի նախագծում, կառուցում և շահագործում։

## Պատմություն

Ֆրանսիայի ազգային երկաթուղային ընկերությունը ստեղծվել է 1938 թվականին Ֆրանսիայի հիմնական երկաթուղային ընկերությունների ազգայնացումից հետո: Նախկինում գործել են հետևյալ առանձին երկաթուղիները․

* Արևելյան երկաթուղիներ (, ),
* Պետական երկաթուղիներ (, ), որը 1908 թվականին միավորվել է Արևմտյան երկաթուղիներին,
* Հյուսիսային երկաթուղիներ (, ),
* Փարիզի, Լիոնի և Միջերկրական ծովի երկաթուղիներ (, ),
* Փարիզ, Օռլեան և Հարավային երկաթուղիներ (, )
* Էլզաս-Լոթարինգիայի երկաթուղիներ (, )
* Մեծ և փոքր Օղակաձև երկաթուղիներ (, )
Սկզբում պետությունը տիրապետել է Ֆրանսիայի ազգային երկաթուղային ընկերության բաժնետոմսերի 51%-ը և տրամադրել է պետական սուբսիդիաներ։ Այժմ Ֆրանսիայի ազգային երկաթուղային ընկերությունը ամբողջությամբ պատկանում է պետությանը։

### Երկրորդ համաշխարհային պատերազմ
1940 թվականի զինադադարից մինչև 1944 թվականի օգոստոսը ֆրանսիական երկաթուղիներն ծառայել են գերմանական զինված ուժերի տեղափոխման համար: Գերմանական զորքերը պատասխանատու էին ֆրանսիական գրեթե 350 ավերված երկաթուղային կամուրջների և թունելների համար: Ֆրանսիական երկաթուղային ենթակառուցվածքը և շարժական համակարգը եղել են  ֆրանսիական ընդդիմության թիրախում, որի նպատակը գերմանական օկուպացիո ուժերի դեմ պայքարելն էր։

Ֆրանսիայում գերմանական օկուպացիոն ուժերը պահանջել են ֆրանսիական երկաթուղային ընկերությունից տեղափոխել գրեթե 77,000 հրեաների և Հոլոքոստից այլ տուժածների՝ նացիստական ճամբարներ տեղափոխելու համար, որոնք պատմական վեճերի և դատական հայցերի առարկա են եղել ինչպես Ֆրանսիայում, այնպես Միացյալ Նահանգներում։

1992 թվականին ազգային երկաթուղային ընկերությունը ֆրանսիացի գիտնականներին հանձնարարել է գրել Երկրորդ համաշխարհային պատերազմի իր գործունեության պատմությունը։ Վերջնական զեկույցը հրապարակվել է 1996 թվականին։

## Ընկերության կառուցվածքը
### Գլխամասեր
Մինչև 1999 թվականը ֆրանսիական երկաթուղային ընկերության գլխամասը գտնվել է 9-րդ թաղամասում՝ Սեն-Լազար 88 հասցեում։

1999-2013 թվականներին գլխամասը եղել է Փարիզի 14-րդ շրջանի Մոնպառնաս շրջանում՝ Մոնպառնաս երկաթուղային կայարանից ոչ հեռու։

2013 թվականի հուլիսից երկաթուղային ընկերության գլխամասն արդեն գտնվում է Փարիզի Սեն-Դենի արվարձանում՝ Էտուալ հրապարակ 2 հասցեում։ Տեղափոխության պատճառը տարեկան 10 միլիոն եվրո գործառնական ծախսերի կրճատման հասնելն էր։

### Բաժիններ
Ֆրանսիայի ազգային երկաթուղային ընկերությունը բաղկացած է մայր ընկերությունից և մի քանի ինքնուրույն կառավարվող դուստր ձեռնարկություններից․

**Ֆրանսիայի ազգային երկաթուղային ընկերության ցանց* (, ) – պետական ​​սեփականություն հանդիսացող երկաթուղային ենթակառուցվածքի կառավարիչ, 
* Երկաթուղային Լոգիստիկա Եվրոպա
** *Ազգային երկաթուղային ընկերության բեռնափոխադրումներ* () – երկաթուղային բեռնափոխադրումների կազմակերպման ծառայություններ,
** Կապթրեյն () – Եվրոպական երկաթուղային բեռնափոխադրումների ցանց,
** VIIA - մայրուղիներ,
** Ֆորվարդիս () - բեռնափոխադրող:
* Գեոդիս (98,4% պատկանում է Ֆրանսիայի ազգային երկաթուղային ընկերությանը) – բեռնափոխադրումներով զբաղվող մասնավոր ընկերություն,
* Կեոլիս (70% պատկանում է Ֆրանսիայի ազգային երկաթուղային ընկերությանը) – մասնավոր հասարակական տրանսպորտի օպերատոր, որը ծառայություններ է մատուցում աշխարհի մի շարք քաղաքներում: Ծառայությունները ներառում են ավտոբուսների, մետրոների, երկաթուղու, ավտոկայանատեղերի, ճոպանուղիների աշխատանքների կարգավորմամբ։

### Դուստր կազմակերպություններ

SNCF-ն ունի երկաթուղային տրանսպորտի ոլորտների մեծ թվով ընկերություններում ամբողջական կամ մասնակի բաժնետոմսեր: Դրանք են․
* ERMEWA (100%),
* France Wagons (100%),
* Société de Gérance de Wagons (67.5%),
* Compagnie des Transports Céréaliers (69.36%),
* SEGI (98.96%),
* Naviland Cargo (94.37%).

*Բեռների փոխադրումներ*:
:* C-Modalohr Express (51%)
:* Novatrans (38.25%)
:* Districhrono (100%)
:* Ecorail (99.9%)
:* Froidcombi (48.93%)
:* Rouch Intermodal (98.96%)
:* Sefergie (98.96%)
:* EFFIA (99.99%)

*Ուղևորափոխադրումներ*
:* Thalys International (70%)
:* Eurostar International (55%)
:* Lyria (74%) - Ֆրանսիայի և Շվեյցարիայի միջև արագընթաց երկաթուղային օպերատոր
:* Rhealys SA (30%)
:* Keolis (70%)
:* Govia (24.5%)
:* Ouigo (100%) - էժան արագընթաց երկաթուղային օպերատոր
:* Ouigo España (100%) - արագընթաց երկաթուղային օպերատոր Իսպանիայում

*Տոմսեր*
:* SNCF Connect *(formerly oui.sncf)* (50.1%) - SNCF առցանց տուրիստական գործակալություն
:* Rail Europe, Inc. (50%)
:* GLe-trade

*Խորհրդատվություն*
:* AREP (99.99%) - երկաթուղային կայարանների և երկաթուղային այլ օբյեկտների կառուցմամբ զբաղվող կազմակերպություն
:* SNCF Consulting (100%)
:* SNCF International (100%)
:* Inexia
:* SYSTRA (35.87%) - հասարակական տրանսպորտի ճարտարագիտություն

## Ընկերության իմիջ
Գնացքների անվտանգությունը գլխավոր առաջնահերթությունն է, որն ապահովելու համար ներգրավված են Ֆրանսիայի ազգային երկաթուղային ընկերության իրավասության ներքո գտնվող շուրջ 2800 երկաթուղայիններ, որոնց 50%-ը աշխատում է Իլ դե Ֆրանս շրջանում:

2010 թվականին հրապարակված TNS SOFRES անվամբ հարցման համաձայն՝ ֆրանսիացիների 66%-ը լավ պատկերացում ուներ Ֆրանսիային ազգային երկաթուղային ընկերության մասին:

Բոստոնի խորհրդատվական խմբի () փորձագետները համեմատել են եվրոպական 25 երկրների երկաթուղային համակարգերը: Ըստ այդ դասակարգման՝ Ֆրանսիան գտնվել է 4-րդ հորիզանականում (Գերմանիայի, Ավստրիայի և Շվեդիայի հետ միասին)՝ զիջելով Շվեյցարիային, Դանիային և Ֆինլանդիային: Օգտագործված չափանիշներն են՝ օգտագործման մակարդակը, սպասարկման որակը և անվտանգությունը:

## Մշակույթ
### Կինո
Լյումիեր եղբայրների առաջին ֆիլմից սկսած՝ Ֆրանսիայի ազգային երկաթուղային ընկերությունը դարձել է ամենաշատ ֆիլմերի նկարահանումներն անցկացրած ընկերությունը Ֆրանսիայում (տարեկան 50-60 նկարահանում, ինչը կազմում է ֆրանսիական արտադրության մոտ երկու երրորդը): Ֆրանսիայի ազգային երկաթուղային ընկերությունը առանցքային դեր է խաղացել է հետևյալ ֆիլմերի ստեղծման գործընթացում․ 
* Միսթր Բինի արձակուրդները
* Զբոսաշրջիկը
* Հյուգո

### Հեռուստաշոուներ
* Սպանելով Եվային

## Ծանոթագրություններ

## Արտաքին հղումներ
* Website of SNCF

Կատեգորիա:1938 հիմնադրումներ Եվրոպայում
Կատեգորիա:1938 հիմնադրումներ Ֆրանսիայում
Կատեգորիա:Գնացքներ
Կատեգորիա:Տրանսպորտ
Կատեգորիա:Ֆրանսիայի ընկերություններ
Կատեգորիա:Ֆրանսիայի տրանսպորտ
Կատեգորիա:Ֆրանսիայի տրանսպորտային ընկերություններ